PATVIRTINTA

Sporto mokyklos direktoriaus

2022 m. sausio 3 d. įsakymu Nr. DV-2

**PASVALIO SPORTO MOKYKLOS DARBUOTOJŲ, DIRBANČIŲ PAGAL DARBO SUTARTIS, DARBO APMOKĖJIMO SISTEMA**

**I SKYRIUS**

**BENDROSIOS NUOSTATOS**

1. Pasvalio sporto mokyklos darbuotojų, dirbančių pagal darbo sutartis, darbo apmokėjimo sistema (toliau - Sistema) reglamentuoja Pasvalio sporto mokyklos (toliau – Sporto mokykla) darbuotojų, dirbančių pagal darbo sutartis darbo apmokėjimo sąlygas, pareiginės algos pastoviosios dalies nustatymo kriterijus, pareiginės algos pastoviosios dalies koeficiento didinimo kriterijus, pareiginės algos pastoviosios dalies mokėjimo tvarką ir sąlygas, priemokų ir premijų, materialinių pašalpų mokėjimo tvarką ir sąlygas, darbuotojų pareigybių lygius ir grupes taip pat kasmetinį veiklos vertinimą.

2. Aprašas parengtas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu (toliau – Įstatymas), Pasvalio sporto mokyklos darbuotojų veiklos vertinimo aprašu, kitais teisės aktais, reglamentuojančiais šią sritį.

**II SKYRIUS**

**DARBUOTOJŲ PAREIGYBĖS**

**3. Pareigybių lygiai**

Sporto mokyklos darbuotojų pareigybės yra keturių lygių:

1) A lygio – pareigybės, kurioms būtinas ne žemesnis kaip aukštasis išsilavinimas:

a) A1 lygio – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam prilygintu išsilavinimu;

b) A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu, taip pat mokytojų pareigybės;

2) B lygio – pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų ar specialusis vidurinis išsilavinimas, įgytas iki 1995 metų;

3) C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija;

4) D lygio – pareigybės, kurioms netaikomi išsilavinimo ar profesinės kvalifikacijos reikalavimai.

**4. Grupės ir pareigybių grupės**

Sporto mokykla priklauso II grupei – kai pareigybių sąraše nustatytas darbuotojų pareigybių skaičius nuo 51 iki 200 darbuotojų.

Sporto mokyklos darbuotojų pareigybės skirstomos į šias grupes**:**

1) Sporto mokyklos vadovas ir jo pavaduotojai, kurių pareigybės priskiriamos A (A1 ar

A2) lygiui, atsižvelgiant į būtiną išsilavinimą toms pareigoms eiti;

2) specialistai, kurių pareigybės priskiriamos A (A1 ar A2) arba B lygiui, atsižvelgiant į būtiną išsilavinimą toms pareigoms eiti; mokytojų pareigybės priskiriamos specialistų A2 lygio pareigybių grupe;

3) kvalifikuoti darbuotojai, kurių pareigybės priskiriamos C lygiui;

4) darbuotojai, kurių pareigybės priskiriamos D lygiui (toliau – darbininkai).

**5. Sporto mokyklos darbuotojų pareigybių sąrašas ir darbuotojų pareigybių aprašymai**

1. Sporto mokyklos direktorius tvirtina Sporto mokyklos darbuotojų pareigybių sąrašą, naudodamasis Lietuvos Respublikos ekonomikos ir inovacijų ūkio ministro patvirtintu Lietuvos profesijų klasifikatoriumi.

2. Mokytojų, dirbančių pagal neformaliojo švietimo programas, pareigybių skaičius Sporto mokyklos darbuotojų pareigybių sąraše nustatomas, atsižvelgiant į:

a) Sporto mokyklos pagal atitinkamas ugdymo programas dirbančių mokytojų kontaktinių valandų skaičių per mokslo metus, kuris nustatomas pagal grupių skaičių ir dydį, kuriuos nustato biudžetinės įstaigos savininko teises ir pareigas įgyvendinanti institucija;

3. Sporto mokyklos direktorius tvirtina Sporto mokyklos darbuotojų pareigybių sąraše esančių pareigybių aprašymus, vadovaudamasis Lietuvos Respublikos Vyriausybės ar jos įgaliotos institucijos patvirtinta Valstybės ir savivaldybių įstaigų darbuotojų, išskyrus mokytojus, pareigybių aprašymo metodika. Mokytojų pareigybių aprašymo metodiką tvirtina Lietuvos Respublikos švietimo, mokslo ir sporto ministras. Mokyklos direktoriaus pareigybės aprašymą tvirtina į pareigas priimanti savininko teises ir pareigas įgyvendinanti institucija ar jos įgaliotas asmuo.

4. Sporto mokyklos darbuotojų pareigybės aprašyme turi būti nurodyta:

1) pareigybės grupė;

2) pareigybės pavadinimas;

3) pareigybės lygis;

4) specialūs reikalavimai, keliami šias pareigas einančiam darbuotojui (išsilavinimas,

darbo patirtis, profesinė kvalifikacija);

5) pareigybei priskirtos funkcijos.

**III SKYRIUS**

**DARBO LAIKO APSKAITA IR DARBO LAIKO REŽIMAS**

**6. Darbo laiko apskaita:**

1. Darbo laiko apskaitos žiniaraščiai pildomi kiekvieną dieną, juos pildo darbuotojai, atsakingi už šį darbą.

2. Einamojo mėnesio paskutinę darbo dieną užpildyti ir direktoriaus pasirašyti darbo laiko apskaitos žiniaraščiai pateikiami vyriausiajam buhalteriui. Vyriausiasis buhalteris, priimdamas darbo laiko apskaitos žiniaraštį, patikrina visų rekvizitų užpildymo teisingumą. Visiškai ir teisingai įformintas darbo laiko apskaitos žiniaraštis ir direktoriaus įsakymai dėl darbo laiko normų pakeitimų yra pagrindas skaičiuoti darbuotojams priklausantį darbo užmokestį.

**7. Darbo laiko režimas:**

1. Darbo laiko režimas – darbo laiko normos paskirstymas per darbo dieną (pamainą), savaitę, mėnesį ar kitą apskaitinį laikotarpį, kuris negali viršyti trijų paeiliui einančių mėnesių.

2. Jeigu darbo teisės normos ar darbo sutartis nenustato kitaip, darbo laiko režimą vienam ar keliems darbuotojams (darbuotojų grupei) arba visiems darbuotojams darbovietėje nustato darbdavys, nustatydamas vieną iš darbo laiko režimo rūšių. Sporto mokykloje įvesta suminė darbo laiko apskaita, kai viso apskaitinio laikotarpio darbo laiko norma įvykdoma per apskaitinį laikotarpį.

3. Jeigu apskaitinio laikotarpio pabaigoje darbuotojas dėl jam sudaryto darbo laiko režimo nėra išdirbęs bendros viso apskaitinio laikotarpio darbo laiko normos, už neįvykdytą darbo laiko normą jam sumokama pusė priklausančio išmokėti darbo užmokesčio.

4. Jeigu apskaitinio laikotarpio pabaigoje darbuotojas yra išdirbęs daugiau valandų, negu bendra viso apskaitinio laikotarpio darbo laiko norma, už viršytą darbo laiko normą jam apmokama kaip už viršvalandinį darbą arba darbuotojo prašymu viršytas darbo laikas, padaugintas iš skaičiaus 1,5, gali būti pridedamas prie kasmetinių atostogų laiko.

5. Dirbant pagal suminę darbo laiko apskaitą, darbo užmokestis mokamas už faktiškai išdirbtą laiką.

6. Jeigu nenustatyta kitaip, laikoma, kad darbo laiko norma įvykdoma per apskaitinį vienos savaitės laikotarpį, kai dirbama penkias dienas per savaitę, o kiekvienos savaitės darbo dienomis valandų skaičius yra vienodas.

**IV SKYRIUS**

**DARBO UŽMOKESTIS IR MATERIALINĖS PAŠALPOS**

**8. Darbo užmokesčio priskaitymas ir išmokėjimas**

1. Darbo užmokestis mokamas darbuotojams du kartus per mėnesį, pervedant į jų asmenines sąskaitas pasirinktame banke. Vieną kartą per mėnesį darbo užmokestis gali būti mokamas tik darbuotojui pateikus prašymą raštu.
2. Už pirmąją mėnesio pusę išmokama suma (avansas) negali viršyti pusės per visą mėnesį išmokamos darbo užmokesčio sumos.
3. Sporto mokyklos darbuotojams darbo užmokestis mokamas du kartus per mėnesį: 03-05 ir 15-20 dienomis.

**9. Darbo užmokestis ir darbo apmokėjimo sistema**

1.Sporto mokyklos darbuotojų darbo užmokestį sudaro:

1) pareiginė alga (pastovioji ir kintamoji dalys arba tik pastovioji dalis, jeigu įstatymo nustatyta tvarka kintamoji dalis nenustatyta);

2) priemokos;

3) mokėjimas už darbą poilsio ir švenčių dienomis, nakties ir viršvalandinį darbą, budėjimą ir darbą, esant nukrypimų nuo normalių darbo sąlygų.

4) premijos.

2. Darbo apmokėjimo Sistema turi būti prieinama visiems Sporto mokyklos darbuotojams susipažinti. Prieš nustatant ar keičiant darbo apmokėjimo Sistemą, turi būti įvykdytos darbuotojų informavimo ir konsultavimo procedūros Lietuvos Respublikos darbo kodekso nustatyta tvarka.

3. Darbo apmokėjimo Sistemoje detalizuojami Sporto mokyklos darbuotojų pareigybių sąraše esančių pareigybių pareiginės algos pastoviosios dalies nustatymo kriterijai (išsilavinimas, profesinio ir (ar) vadovaujamo darbo patirtis, veiklos sudėtingumas, darbo krūvis, atsakomybės lygis, papildomų įgūdžių ar žinių, svarbių einamoms pareigoms, turėjimas ir pan.) ir pagal kiekvieną kriterijų nustatyti konkretūs pareiginės algos pastoviosios dalies koeficientų dydžiai, šio Įstatymo 9 ir 14 straipsniuose nurodytos pareiginės algos kintamosios dalies nustatymo tvarka ir procentiniai dydžiai, 10 ir 12 straipsniuose nustatyta priemokų ir premijų skyrimo tvarka, 11 straipsnyje numatyto mokėjimo už darbą poilsio ir švenčių dienomis, nakties ir viršvalandinį darbą, budėjimą ir darbą, esant nukrypimų nuo normalių darbo sąlygų, tvarka ir dydžiai.

**10. Pareiginės algos bazinis dydis**

Pareiginės algos koeficiento vienetas yra Seimo patvirtintas atitinkamų metų Lietuvos Respublikos valstybės politikų, teisėjų, valstybės pareigūnų, valstybės tarnautojų bei valstybės ir savivaldybių biudžetinių įstaigų darbuotojų pareiginės algos (atlyginimo) bazinis dydis. Pareiginė alga apskaičiuojama atitinkamą pareiginės algos koeficientą dauginant iš pareiginės algos bazinio dydžio.

**11. Pareiginės algos pastovioji dalis**

1. Sporto mokyklos darbuotojų, išskyrus darbuotojus, kurie priskiriami D lygiui (darbininkus), pareiginės algos pastovioji dalis nustatoma pareiginės algos koeficientais.

2. Sporto mokyklos darbuotojų, išskyrus mokyklos vadovą, jo pavaduotoją ugdymui, mokytojus ir darbininkus, pareiginės algos pastovioji dalis nustatoma pagal šio Įstatymo 3 ir 4 priedus, atsižvelgiant į pareigybės lygį, profesinio darbo patirtį, kuri apskaičiuojama sumuojant laikotarpius, kai buvo dirbamas darbas, analogiškas pareigybės aprašyme nustatytam tam tikros profesijos ar specialybės darbui, arba vykdytos funkcijos, analogiškos pareigybės aprašyme nustatytoms funkcijoms, kitus darbo apmokėjimo Sistemoje nustatytus kriterijus.

3. Darbininkų pareiginės algos pastovioji dalis nustatoma minimalios mėnesinės algos dydžio.

4. A1 lygio pareigybių pareiginės algos pastoviosios dalies koeficientai didinami 20 procentų.

5. Sporto mokyklos darbuotojų pareiginės algos pastoviosios dalies koeficientą pagal darbo apmokėjimo Sistemoje numatytus kriterijus ir koeficientų dydžius nustato Sporto mokyklos vadovas įsakymu.

6. Pareigybių sąrašai derinami su Pasvalio rajono savivaldybės administracijos direktoriumi, o didžiausią leistiną darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, pareigybių skaičių tvirtina Pasvalio rajono savivaldybės taryba.

7. Sporto mokyklos darbuotojo pareiginės algos pastovioji dalis sulygstama darbo sutartyje.

8. Pareiginės algos pastoviosios dalies koeficientas nustatomas iš naujo pasikeitusvadovaujamo darbo patirčiai ir (ar) profesinio darbo patirčiai ar nustačius, kad Sporto mokyklos direktoriaus ar jo pavaduotojo pareiginė alga (pastovioji dalis kartu su kintamąją dalimi) viršija praėjusio ketvirčio darbuotojų 4 vidutinius pareiginių algų (pastoviųjų dalių kartu su kintamosiomis dalimis) dydžius.

**12. Mokytojų, mokyklos vadovo, jo pavaduotojų ugdymui pareiginė alga ir darbo krūvio sandara**

1. Sporto mokyklos mokytojų pareiginės algos pastovioji dalis nustatoma pagal Įstatymo 5 priedą, atsižvelgiant į pedagoginio darbo stažą, kvalifikacinę kategoriją ir veiklos sudėtingumą. (5 priedas).

2. Sporto mokyklos direktoriaus, jo pavaduotojo ugdymui pareiginės algos pastovioji dalis nustatoma pagal Įstatymo 5 priedą, atsižvelgiant į Sporto mokykloje ugdomų mokinių skaičių, pedagoginio darbo stažą ir veiklos sudėtingumą. (1 ir 2 priedai).

3. Sporto mokyklos mokytojų kvalifikacinės kategorijos, atsižvelgiant į Sporto mokyklos mokytojų išsilavinimą ir jų turimų kompetencijų, reikalingų profesinei veiklai, visumą, nustatomos švietimo, mokslo ir sporto ministro nustatyta tvarka. Mokytojams, įgijusiems vidurinį išsilavinimą, mokytojams, baigusiems profesinio mokymo programą, įgijusiems vidurinį išsilavinimą ir kvalifikaciją, gali būti suteikiamos atitinkamai mokytojo, vyresniojo mokytojo kvalifikacinės kategorijos. Mokytojams, įgijusiems aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą, gali būti suteikiamos atitinkamai mokytojo, vyresniojo mokytojo, mokytojo metodininko, mokytojo eksperto kvalifikacinės kategorijos. Mokytojams, įgijusiems aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir pedagogo kvalifikaciją, direktoriaus įsakymu suteikiama mokytojo kvalifikacinė kategorija.

4. Sporto mokyklos mokytojų pareiginės algos kintamoji dalis nenustatoma.

5. Mokytojo darbo krūvio sandara nustatoma vadovaujantis Mokytojų, dirbančių pagal bendrojo ugdymo, profesinio mokymo ir neformaliojo švietimo programas, darbo krūvio sandaros nustatymo tvarkos aprašu, patvirtintu Lietuvos Respublikos švietimo, mokslo ir sporto ministro 2021 m. kovo 1 d. įsakymu Nr. V-186 „Dėl Mokytojų, dirbančių pagal bendrojo ugdymo, profesinio mokymo ir neformaliojo švietimo programas, darbo krūvio sandaros nustatymo tvarkos aprašo patvirtinimo“ (toliau - Aprašas).

6. Kontaktinių valandų skaičius mokytojo, dirbančio pagal neformaliojo švietimo programą ir formalųjį švietimą papildančio ugdymo programą, pareigybei per mokslo metus nustatomas pagal ugdymo (mokymo) planuose numatytas valandas.

7. Valandų, skiriamų ugdomajai veiklai planuoti, pasiruošti pamokomas, mokinių mokymosi pasiekimams vertinti, skaičius mokytojui per mokslo metus nustatomas pagal Aprašo 1 priede nurodytą valandų skaičių (procentais nuo kontaktinių valandų), atsižvelgiant į mokinių skaičių grupėje.

8. Valandų, susijusių su profesiniu tobulėjimu ir veikla mokyklos bendruomenei, skaičius mokytojo pareigybei per mokslo metus nustatomas, atsižvelgiant į:

8.1. minimalų valandų skaičių, nurodytą Įstatymo 5 priedo 7 punkte, skiriamą kiekvienam mokytojui privalomoms veikloms, nurodytoms švietimo, mokslo ir sporto ministro tvirtinamuose Veiklų, susijusių su profesiniu tobulėjimu, apraše ir Veiklų mokyklos bendruomenei apraše;

8.2. valandų, viršijančių Aprašo 7.1 papunktyje nurodytą valandų skaičių, nustatomą, atsižvelgiant į veiklas, nurodytas švietimo, mokslo ir sporto ministro tvirtinamuose Veiklų, susijusių su profesiniu tobulėjimu, apraše ir Veiklų mokyklos bendruomenei apraše, kurios nėra privalomos kiekvienam mokytojui, tačiau skiriamos mokytojams individualiai, laikantis šių nuostatų:

8.2.1. neviršijant maksimalaus valandų, susijusių su profesiniu tobulėjimu ir veikla mokyklos bendruomenei, skaičiaus, nurodyto Įstatymo 5 priedo 7 punkte;

8.2.2. neviršijant Įstatymo 5 priedo 7 punkte mokytojo pareigybei per mokslo metus nustatyto darbo valandų skaičiaus iš viso, atsižvelgiant į mokytojui skirtų kontaktinių valandų, valandų ugdomajai veiklai planuoti, pasiruošti pamokomas, mokinių mokymosi pasiekimams vertinti ir Aprašo 7.1 papunktyje nurodytų valandų skaičių.

9. Mokytojo darbo krūvio sandaroje nurodoma:

9.1. kontaktinių valandų skaičius;

9.2. valandų, skiriamų ugdomajai veiklai planuoti, pasiruošti pamokomas, mokinių mokymosi pasiekimams vertinti, skaičius;

9.3. bendras valandų, susijusių su profesiniu tobulėjimu ir veikla mokyklos bendruomenei, skaičius per mokslo metus, mokytojo vykdomos veiklos mokyklos bendruomenei ir sutarti rezultatai. (6 priedas).

**13. Pareiginės algos kintamoji dalis**

1. Sporto mokyklos darbuotojų pareiginės algos kintamosios dalies nustatymas priklauso nuo praėjusių metų veiklos vertinimo pagal darbuotojui nustatytas metines užduotis, siektinus rezultatus ir jų vertinimo rodiklius bei gebėjimus atlikti pareigybės aprašyme nustatytas funkcijas.

2. Pareiginės algos kintamoji dalis, atsižvelgiant į praėjusių metų veiklos vertinimą, nustatoma iki kito Sporto mokyklos darbuotojo kasmetinio veiklos vertinimo ir gali siekti iki 40 procentų pareiginės algos pastoviosios dalies, atsižvelgiant į Sporto mokyklos turimas lėšas.

3. Sporto mokyklos darbuotojo pareiginės algos kintamoji dalis gali būti nustatyta priėmimo į darbą metu, taip pat darbuotojui grįžus iš vaiko priežiūros atostogų, atsižvelgiant į darbuotojo profesinę kvalifikaciją ir jam keliamus uždavinius, tačiau ji negali būti didesnė kaip 20 procentų pareiginės algos pastoviosios dalies ir negali būti mokama ilgiau kaip iki to darbuotojo kito kasmetinio veiklos vertinimo.

4. Perkėlus Sporto mokyklos darbuotoją į kitas pareigas toje pačioje darbovietėje, pareiginės algos kintamosios dalies procentinis dydis, nustatytas už parėjusių metų veiklos vertinimą, išlieka iki kito Sporto mokyklos darbuotojo kasmetinio veiklos vertinimo.

5. Metines veiklos užduotis, siektinus rezultatus ir jų vertinimo rezultatus Sporto mokyklos darbuotojams nustato ir kasmetinę veiklą vertina tiesioginis jų vadovas.

6. Metines veiklos užduotis, siektinus rezultatus ir jų vertinimo rezultatus Sporto mokyklos darbuotojams nustato ir kasmetinę veiklą vertina tiesioginis jų vadovas. Sporto mokyklos darbuotojų veikla įvertinama kiekvienais metais iki kovo 1 d., jeigu darbuotojas ne trumpiau kaip 6 mėnesius per praėjusius kalendorinius metus ėjo pareigas Sporto mokykloje.

7. Sporto mokyklos darbuotojams, kurių pareigybės priskiriamos D lygiui, (darbininkai) pareiginės algos kintamoji dalis nenustatoma.

**14. Priemokos**

1. Priemokos Sporto mokyklos darbuotojams skiriamos mokyklos direktoriaus įsakymu.

2. Priemokų ir pareiginės algos kintamosios dalies suma negali viršyti 60 procentų nustatytos pareiginės algos pastoviosios dalies dydžio.

3. Priemokos Sporto mokyklos darbuotojams už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas bet neviršijama nustatyta darbo laiko trukmė, už pavadavimą, kai raštu pavedama laikinai atlikti kito darbuotojo funkcijas, už papildomų pareigų ar užduočių, nenustatytų pareigybės aprašyme ir suformuluotų raštu, vykdymą, gali siekti iki 30 procentų pareiginės algos pastoviosios dalies dydžio.

4. Priemokos Sporto mokyklos darbuotojams už darbą esant nukrypimų nuo normalių darbo sąlygų, gali siekti iki 20 procentų pareiginės algos pastoviosios dalies dydžio.

5. Priemokos mažinamos arba panaikinamos, jeigu pablogėja tų asmenų darbo rezultatai arba jie nevykdo minėtų darbų.

**15. Mokėjimas už darbą poilsio ir švenčių dienomis, viršvalandinį darbą, esant nukrypimų nuo normalių darbo sąlygų**

Už darbą poilsio ir švenčių dienomis, viršvalandinį darbą, budėjimą ir esant nukrypimams nuo normalių darbo sąlygų, Sporto mokyklos darbuotojams mokama Lietuvos Respublikos darbo kodekso nustatyta tvarka. Darbuotojo prašymu darbo poilsio ar švenčių dienomis laikas ar viršvalandinio darbo laikas, padauginti iš nustatyto atitinkamo dydžio, gali būti pridedami prie kasmetinių atostogų laiko.

**16. Mokėjimas darbuotojo ligos atveju**

1. Ligos ir motinystės socialinio draudimu apdraustieji asmenys turi teisę į šio draudimo pašalpas. Pašalpų skyrimo, apskaičiavimo bei mokėjimo sąlygas nustato LR ligos ir motinystės socialinio draudimo įstatymas.
2. Ligos pašalpą už pirmąsias dvi kalendorines nedarbingumo dienas moka Sporto mokykla. Mokama pašalpa negali būti didesnė negu 62,06 procentų.
3. Nuo trečiosios kalendorinės nedarbingumo dienos ligos pašalpą apskaičiuoja ir moka Valstybinis socialinio draudimo fondas.

**17. Premijos**

1. Premijos Sporto mokyklos darbuotojams skiriamos Sporto mokyklos direktoriaus arba jį vaduojančio asmens įsakymu, jų dydį suderinus su darbo tarybos atstovu.

2. Sporto mokyklos darbuotojui ne daugiau kaip vieną kartą per metus gali būti skiriama premija, atlikus vienkartines ypač svarbias mokyklos veiklai užduotis arba įvertinus labai gerai darbuotojo praėjusių kalendorinių metų veiklą.

3. Premija negali viršyti darbuotojui nustatytos pareiginės algos pastoviosios dalies dydžio. Jos skiriamos neviršijant Sporto mokyklos darbo užmokesčiui skirtų lėšų.

4. Premija neskiriama darbuotojui, per paskutinius 12 mėnesių padariusiam darbo pareigų pažeidimą.

**18. Materialinės pašalpos**

1. Sporto mokyklos darbuotojams, kurių materialinė būklė tapo sunki, gali būti skiriama iki 5 minimaliųjų mėnesinių algų dydžio materialinė pašalpa:

a) dėl jų pačių ligos;

b) dėl šeimos nario (sutuoktinio, partnerio, sugyventinio, jo tėvų, vaikų (įvaikių),brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti Sporto mokyklos darbuotojai, ligos ar mirties;

c) dėl stichinės nelaimės ar turto netekimo;

2. Mirus Sporto mokyklos darbuotojui, jo šeimos nariam gali būti išmokama iki 5 minimaliųjų mėnesinių algų dydžio materialinė pašalpa, jeigu pateiktas jo šeimos narių rašytinis prašymas ir mirties faktą patvirtinantys dokumentai.

3. Darbuotojas, kreipdamasis dėl materialinės pašalpos skyrimo, Sporto mokyklos direktoriui pateikia rašytinį prašymą bei atitinkamą aplinkybę patvirtinantį dokumentą.

4. Materialinė pašalpa skiriama iš lėšų, gautų už teikiamas paslaugas atsižvelgiant į turimą darbo užmokesčio fondą.

5. Materialinė pašalpa skiriama Sporto mokyklos direktoriaus arba jį vaduojančio asmens įsakymu.

**19. Atlyginimų skaičiavimas, pavaduojant nesančius darbuotojus**

1. Papildomas darbo užmokestis, pavaduojant nesančius darbuotojus, mokamas tik tuo atveju, jei yra darbo užmokesčio fondo ekonomija, pavaduojamų darbuotojų kategorijai.
2. Darbuotojo ligos ar ligonio slaugymo atveju, pavaduojančiam negali būti priskaičiuojama daugiau papildomo atlyginimo nei susitaupė dėl darbuotojo ligos ar ligonio slaugymo.
3. Konkretus atlyginimo dydis kiekvienu atveju nustatomas Sporto Mokyklos direktoriaus įsakymu, atsižvelgiant į nesančio darbuotojo pareiginį atlyginimą.
4. Nė vienu atveju už nesančių darbuotojų pavadavimą priskaityta darbo užmokesčio suma, negali viršyti pavaduojančio darbuotojo tarnybinio atlyginimo.

**20. Darbuotojų kasmetinės veiklos vertinimas ir skatinimas**

1. Sporto mokyklos darbuotojų kasmetinio veiklos vertinimo tikslas – įvertinti Sporto mokyklos darbuotojų, išskyrus mokytojus ir darbuotojus, kurių pareigybės priklauso D lygiui, praėjusių kalendorinių metų veiklą pagal nustatytas metines užduotis, siektinus rezultatus ir jų vertinimo rodiklius ir gebėjimus atlikti pareigybės aprašyme nustatytas funkcijas.

2. Metines veiklos užduotys, siektini rezultatai ir jų vertinimo rodikliai Sporto mokyklos darbuotojui turi būti nustatyti kiekvienais metais iki kovo 1 d., o einamaisiais metais priimtam – per vieną mėnesį nuo priėmimo į pareigas dienos. Jeigu priėmus į pareigas darbuotoją iki kalendorinių metų pabaigos lieka mažiau kaip 6 mėnesiai, tokiam darbuotojui metinės užduotys, siektini rezultatai ir jų vertinimo rodikliai nustatomi kitiems metams iki kitų metų kovo 1 d.

3. Metines veiklos užduotis, siektinus rezultatus ir jų vertinimo rodiklius nustato ir kasmetinę veiklą vertina tiesioginis jų vadovas.

4. Sporto mokyklos darbuotojų tiesioginis vadovas kartu su Sporto mokyklos darbo tarybos atstovu, įvertinęs mokyklos darbuotojų praėjusių kalendorinių metų veiklą:

4.1. labai gerai – teikia vertinimo išvadą Sporto mokyklos direktoriui su siūlymu nustatyti vieniems metams pareiginės algos kintamosios algos dydį, ne mažesnį kaip 15 procentų pareiginės algos pastoviosios dalies ir gali teikti išvadą su siūlymu skirti premiją;

4.2. gerai – teikia vertinimo išvadą Sporto mokyklos direktoriui su siūlymu nustatyti vieniems metams pareiginės algos kintamosios algos dydį, ne mažesnį kaip 5 procentai pareiginės algos pastoviosios dalies;

4.3. patenkinamai – teikia vertinimo išvadą Sporto mokyklos direktoriui su siūlymu vienus metus nenustatyti pareiginės algos kintamosios dalies dydžio;

4.4. nepatenkinamai – teikia vertinimo išvadą Sporto mokyklos direktoriui su siūlymu nustatyti mažesnį pareiginės algos pastoviosios dalies koeficientą, tačiau ne mažesnį, negu šio Įstatymo 3–4 prieduose tai pareigybei pagal vadovaujamo darbo patirtį ir (ar) profesinę darbo patirtį ar Sporto mokykloje ugdomų mokinių skaičių ir (ar) pedagoginį darbo stažą numatytas minimalus pareiginės algos pastoviosios dalies koeficientas. Su darbuotoju gali būti sudarytas rezultatų gerinimo planas, kurio vykdymas įvertinamas ne anksčiau kaip po 2 mėnesių. Rezultatų gerinimo plano vykdymo rezultatus įvertinus nepatenkinamai, su darbuotoju sudaryta darbo sutartis gali būti nutraukiama pagal Darbo kodekso 57 straipsnio 1 dalies 2 punktą.

5. Sporto mokyklos direktorius įvertinęs Sporto mokyklos administracijos darbuotojų kasmetines veiklos užduotis priima sprendimą dėl kintamosios dalies dydžio nustatymo.

6. Sporto mokyklos direktorius, gavęs iš tiesioginių vadovų darbuotojų įvertinimą, per 10 darbo dienų priima sprendimą pritarti ar nepritarti Sporto mokyklos darbuotojo tiesioginio vadovo siūlymams. Šis sprendimas galioja vienerius metus. Jeigu Sporto mokyklos direktorius priima motyvuotą sprendimą neįgyvendinti siūlymo ar veiklos vertinimo išvados, darbuotojo iki vertinimo buvusi teisinė padėtis nesikeičia.

7. Sporto mokyklos darbuotojas priimtus sprendimus dėl jo vertinimo, turi teisę skusti darbo ginčams nagrinėti nustatyta tvarka.

**V SKYRIUS**

**KASMETINIŲ ATOSTOGŲ APMOKĖJIMAS**

1. Kasmetinės atostogos darbuotojams už kiekvienus darbo metus suteikiamos tais pačiais darbo metais pagal atostogų suteikimo eilę, kuri tvirtinama mokyklos direktoriaus įsakymu iki kovo 1 d.
2. Už pirmuosius darbo metus kasmetinės atostogos suteikiamos po šešių mėnesių nepertraukiamojo darbo. Už antruosius ir paskesnius darbo metus kasmetinės atostogos suteikiamos bet kuriuo darbo metų laiku. Nesuėjus šešiems nepertraukiamojo darbo mėnesiams, darbuotojo prašymu kasmetinės atostogos suteikiamos Darbo kodekso nustatyta tvarka.
3. Į pareigas priimančio asmens ir darbuotojo susitarimu atostogos, suderinus su tiesioginiu vadovu, gali būti suteiktos dalimis, kurių viena negali būti trumpesnė kaip 10 darbo dienų.
4. Kasmetinių atostogų suteikimo eilė gali būti keičiama darbuotojo ir mokyklos direktoriaus susitarimu.
5. Kasmetinės atostogos darbuotojams suteikiamos pagal Lietuvos Respublikos darbo kodeksą.
6. Prašymas dėl atostogų suteikimo ne pagal grafiką direktoriui pateikiamas ne vėliau kaip prieš 5 darbo dienas. Prašymas yra derinamas su mokyklos direktoriumi.
7. Pailgintos atostogos suteikiamos vadovaujantis Lietuvos Respublikos Vyriausybės nustatyta tvarka ir Lietuvos Respublikos Darbo kodekso 138 straipsnio nuostatomis.
8. Darbuotojams, auginantiems neįgalų vaiką iki aštuoniolikos metų arba du, tris ir daugiau iki dvylikos metų, prašymą direktoriui dėl papildomų poilsio dienų suteikimo turi pateikti rugsėjo ir sausio mėnesiais, papildomos poilsio dienos suteikiamos per mokinių atostogas (gerbiant darbuotojo šeimyninius įsipareigojimus ir užtikrinant sklandžią ugdymo proceso eigą). Išskirtinais atvejais prašymas direktoriui pateikiamas prieš 3 darbo dienas ir papildoma poilsio diena suteikiama pasirinktą dieną;
9. Darbuotojams, auginantiems bendrojo ugdymo mokykloje besimokantį vaiką iki dvylikos metų ir neturintiems teisės į papildomas poilsio dienas, suteikiama ne mažiau kaip pusė darbo dienos laisvo nuo darbo laiko pirmąją mokslo metų dieną, mokant darbuotojo vidutinį darbo užmokestį, žodžiu suderinus su mokyklos direktoriumi.
10. Papildomos atostogos suteikiamos:
    1. už ilgalaikį nepertraukiamąjį darbą toje pačioje darbovietėje – darbuotojams, turintiems ilgesnį kaip 10 metų nepertraukiamąjį darbo stažą toje pačioje darbovietėje – 3 darbo dienos, už kiekvienų paskesnių 5 metų nepertraukiamąjį darbo stažą toje pačioje darbovietėje – viena darbo diena. Į ilgalaikį nepertraukiamąjį darbo toje pačioje darbovietėje stažą, už kurį suteikiamos papildomos atostogos, įskaitomas faktiškai dirbtas laikas toje pačioje darbovietėje ir kiti laikotarpiai, nurodyti Lietuvos Respublikos darbo kodekso 127 straipsnio 4 dalyje;
    2. už ypatingą darbų pobūdį – darbuotojams, kurių darbas (ne mažiau kaip pusė viso darbo laiko per metus, už kuriuos suteikiamos atostogos) yra lauko sąlygomis – 2 darbo dienos.
    3. tikslinės atostogos yra suteikiamos nėštumo ir gimdymo, tėvystės, vaikui prižiūrėti, mokymosi, kūrybinės, nemokamos. Tikslinės atostogos suteikiamos vadovaujantis Lietuvos Respublikos darbo kodekso 131–137 straipsniais.
11. Kasmetinių atostogų laiku darbuotojui paliekamas jo vidutinis darbo užmokestis. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.
12. Atostoginiai išmokami ne vėliau kaip paskutinę darbo dieną prieš kasmetinių atostogų pradžią. Atostoginiai, darbuotojo prašymu, gali būti išmokami įprasta darbo užmokesčio mokėjimo tvarka.
13. Darbuotojo atskiru prašymu, suteikus atostogas, atostoginiai mokami įprasta darbo užmokesčio mokėjimo tvarka.
14. Atleidžiant darbuotoją, kuris atleidimo dieną turi nepanaudotų atostogų, už nepanaudotas atostogas mokama kompensacija.

**VI. SKYRIUS**

**BAIGIAMOSIOS NUOSTATOS**

1. Sporto mokyklos darbuotojų darbo apmokėjimo tvarkos aprašas parengtas konsultuojantis su Sporto mokyklos darbo taryba, laikantis lyčių lygybės ir nediskriminavimo, kitais pagrindais principu.

2. Sporto mokyklos darbuotojai su šiuo darbo apmokėjimo tvarkos aprašu supažindinami pasirašytinai ir privalo laikytis jame nustatytų įpareigojimų bei atlikdami savo darbo funkcijas vadovautis Sistemoje nustatytais principais.

3. Sporto mokyklos direktorius, suderinęs su darbo taryba, turi teisę iš dalies arba visiškai pakeisi šią Sistemą. Su pakeitimais darbuotojai supažindinami pasirašytinai.

4. Aprašas viešinamas Sporto mokyklos internetinėje svetainėje adresu [www.pasvaliosm.lt](http://www.pasvaliosm.lt).

PRIDEDAMA: 1, 2, 3, 4, 5, 6 priedai.

1 priedas

**MOKYKLŲ VADOVŲ PAREIGINĖS ALGOS PASTOVIOSIOS DALIES KOEFICIENTAI**

(Baziniais dydžiais)

| Mokinių skaičius | Pastoviosios dalies koeficientai | | |  |
| --- | --- | --- | --- | --- |
| pedagoginio darbo stažas (metais) | | |  |
| iki 10 | nuo daugiau kaip 10 iki 15 | daugiau kaip 15 |  |
|  |
| iki 200 | 12,54 | 13 | 13,31 |  |
| 201–400 | 13,7 | 13,82 | 13,83 |  |
| 401–600 | 13,75 | 13,84 | 13,88 |  |
| 601–1 000 | 14,75 | 14,78 | 14,81 |  |
| 1 001 ir daugiau | 14,78 | 14,8 | 14,85“ |  |

2 priedas

**MOKYKLŲ VADOVŲ PAVADUOTOJŲ UGDYMUI PAREIGINĖS ALGOS PASTOVIOSIOS DALIES KOEFICIENTAI**

(Baziniais dydžiais)

|  |  |  |  |
| --- | --- | --- | --- |
| Mokinių skaičius | Pastoviosios dalies koeficientai | | |
| pedagoginio darbo stažas (metais) | | |
| iki 10 | nuo daugiau kaip 10 iki 15 | daugiau kaip 15 |
| iki 500 | 12,23 | 12,25 | 12,27 |
| 501 ir daugiau | 12,30 | 12,47 | 12,65“ |

3 priedas

**VALSTYBĖS IR SAVIVALDYBIŲ ĮSTAIGŲ DARBUOTOJŲ, SU KURIAIS SUDARYTOS SUTARTYS DĖL MENTORYSTĖS, IR SPECIALISTŲ PAREIGINĖS ALGOS PASTOVIOSIOS DALIES KOEFICIENTAI**

(Baziniais dydžiais)

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai | | | |
| profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| A lygis | 5,5–8,4 | 5,6–9,4 | 5,7–10,5 | 5,8–11,6 |
| B lygis | 5,1–8,1 | 5,2–8,2 | 5,3–8,4 | 5,4–8,9“ |

4 priedas

**VALSTYBĖS IR SAVIVALDYBIŲ ĮSTAIGŲ KVALIFIKUOTŲ DARBUOTOJŲ PAREIGINĖS ALGOS PASTOVIOSIOS DALIES KOEFICIENTAI**

(Baziniais dydžiais)

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai | | | |
| profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| C lygis | 4,7–6,2 | 4,8–6,3 | 4,9–6,5 | 5–7,8“ |

5 priedas

**MOKYTOJŲ, DIRBANČIŲ PAGAL NEFORMALIOJO ŠVIETIMO PROGRAMAS, PAREIGINĖS ALGOS PASTOVIOSIOS DALIES MOKYTOJŲ PAREIGINĖS ALGOS PASTOVIOSIOS DALIES KOEFICIENTAI**

(Baziniais dydžiais)

| Kvalifikacinė kategorija | Pastoviosios dalies koeficientai | | | | | | |
| --- | --- | --- | --- | --- | --- | --- | --- |
| pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | |
| Mokytojas | 7,44 | 7,47 | 7,53 | 7,67 | 7,91 | 7,94 | 7,98 |
| Suteiktos kvalifikacinės kategorijos | | | | | | | |
| Mokytojas | 7,99 | 8,01 | 8,02 | 8,06 | 8,08 | 8,11 | 8,17 |
| Vyresnysis mokytojas |  | 8,18 | 8,21 | 8,25 | 8,58 | 8,62 | 8,66 |
| Mokytojas metodininkas |  |  | 8,74 | 8,9 | 9,18 | 9,22 | 9,28 |
| Mokytojas ekspertas |  |  | 9,94 | 10,1 | 10,36 | 10,4 | 10,45“ |

6 priedas

**PASVALIO SPORTO MOKYKLOS MOKYTOJŲ DARBO KRŪVIO SANDARA**

**2021-2022 M.M.**

***KONTAKTINĖS VALANDOS:***

|  |  |
| --- | --- |
| **Kontaktinės valandos** | Pagal ugdymo planą |

***PASIRUOŠIMUI SKIRTOS VALANDOS:***

|  |  |  |
| --- | --- | --- |
| **Valandos ugdomajai veiklai planuoti, pasiruošti treniruotėms, mokinių pasiekimams vertinti.** | Mokinių skaičius grupėje iki 11 | Mokinių skaičius grupėje 12-20 |
| 40 procentų nuo kontaktinių valandų | 42 procentai nuo kontaktinių valandų |

***VEIKLOS, SUSIJUSIOS SU PROFESINIU TOBULĖJIMU:***

|  |  |
| --- | --- |
| **Veiklos** | **Metinių valandų skaičius** |
| Dalyvavimas įstaigos, kaip besimokančios bendruomenės, ir tarpinstitucinio bendradarbiavimo veiklose: stebėjimas ir ugdomųjų veiklų (treniruočių) aptarimas, praktinės veiklos reflektavimas, dalijimasis patirtimi dalykinėse (metodinėse) grupėse, savo profesinės veiklos įsivertinimas, kitų pedagoginių darbuotojų profesinės veiklos analizės atlikimas; | Pagal mokytojo vykdomas veiklas, vadovaujantis Lietuvos Respublikos švietimo, mokslo ir sporto ministro patvirtintu Darbo krūvio sandaros nustatymo tvarkos aprašu, neviršijant nustatytų valandų skaičiaus. |
| Dalyvavimas neformaliojo suaugusiųjų švietimo veiklose: neformalaus švietimo programose, seminaruose, konferencijose, trumpalaikėse ar ilgalaikėse stažuotėse, projektuose ir pan.; |
| Gilinimasis į bendrąsias ir specialiąsias kompetencijas savišvietos būdu; |
| Mokytojų veiklą reglamentuojančius dokumentų analizavimas. |

***VEIKLOS MOKYKLOS BENDRUOMENEI:***

|  |  |
| --- | --- |
| **Privalomos veiklos** | **Metinių valandų skaičius** |
| Tėvų (globėjų informavimas), konsultavimas ir bendradarbiavimas su jais dėl mokinių ugdymo(si) pažangos ir pasiekimų; | Pagal mokytojo vykdomas veiklas, vadovaujantis Lietuvos Respublikos švietimo, mokslo ir sporto ministro patvirtintu Darbo krūvio sandaros nustatymo tvarkos aprašu, neviršijant nustatytų valandų skaičiaus. |
| Bendradarbiavimas su mokyklos darbuotojais mokinių ugdymo klausimais; |
| Mokyklos administracijos inicijuotos veiklos, skirtos mokyklos veiklai planuoti, organizuoti. |
| **Viso:** |  |

|  |  |  |
| --- | --- | --- |
| **Veiklos, sulygstamos su mokytoju individualiai** | **Konkrečios veiklos** | **Metinių valandų skaičius** |
| Dalyvavimas, vadovavimas darbo grupėms ar komisijoms, jų veiklos administravimas ir koordinavimas; |  | Derinama su kiekvienu mokytoju, numatant rezultatus už nuveiktus darbus. |
| Dalyvavimas mokyklos savivaldos veikloje ir savivaldos administravimas; |  |
| Mokyklos renginių ir tikslinių edukacinių veiklų organizavimas ir dalyvavimas jose; |  |
| Mokyklos informacinių technologijų diegimo ir taikymo ugdymo procese, socialinių tinklų grupių veiklos koordinavimas; |  |
| Bendrų dalyko ar ugdymo srities veiklų koordinavimas ir dalyvavimas jose; |  |
| Mokyklos ugdymo turiniui įgyvendinti skirtų programų, dalyko kurso programų rengimas; |  |
| Mokyklos projektų, skirtų mokyklos ugdymo turiniui kurti ir įgyvendinti, rengimas ir jų įgyvendinimas; |  |
| Informacinių komunikacijos technologijų taikymo ugdymo turinyje, skaitmeninio ugdymo turinio kūrimo veiklų koordinavimas; |  |
| Edukacinių erdvių, mokymosi aplinkų, ugdymo priemonių kūrimas ir priežiūra; |  |
| Pedagoginių darbuotojų dalykinis konsultavimas; |  |
| Kvalifikacijos tobulinimo programų rengimas ir įgyvendinimas mokykloje; |  |
| Mokytojų praktinės veiklos vertinimas; |  |
| Edukacinių renginių, konkursų, išvykų organizavimas ir dalyvavimas juose; |  |
| Bendradarbiavimas su kitų ugdymo įstaigų partneriais, bendrų veiklų ir projektų įgyvendinimas. |  |
| **Viso:** |  |  |

Mokytojo vardas, pavardė, parašas, data\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_